{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Nacrt programa potpora za organizaciju skupova o poljoprivredi, ribarstvu, šumarstvu, veterinarstvu i zaštiti bilja za razdoblje od 2025. do 2027. godine"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"ZDRAVKO BARAĆ","NACRT PROGRAMA POTPORA ZA ORGANIZACIJU SKUPOVA O POLJOPRIVREDI, RIBARSTVU, ŠUMARSTVU, VETERINARSTVU I ZAŠTITI BILJA ZA RAZDOBLJE OD 2025. DO 2027. GODINE,\n5. AKTIVNOSTI PROGRAMA","Komentar Hrvatske mljekarske udruge: Predlažemo da se u točki 6. u drugom paragrafu kao prihvatljivi korisnici za aktivnosti iz podtočke a) točke 5 nacrta ovog Programa (organizacija međunarodnih znanstvenih skupova) uvrste i: udruge koje su u svojim statutima definirane kao znanstveno-stručne udruge i koje su u posljednje 3 godine prije podnošenja zahtjeva za dodjelu potpore iz ovog Programa, organizirale najmanje jedan međunarodni znanstveni skup.\nObrazloženje: Ovakvim nacrtom programa nisu prepoznate (ISKLJUČENE SU) znanstveno-stručne udruge poput Hrvatske mljekarske udruge koja u okviru svojih redovitih djelatnosti izdaje jedan od uglednijih znanstvenih časopisa u RH (Mljekarstvo) te svake druge godine organizira međunarodni znanstveni skup pod nazivom Međunarodni simpozij mljekarskih stručnjaka.\nHrvatska mljekarska udruga kao znanstveno-stručna udruga, prošle je godine uspješno organizirala „45. međunarodni simpozij mljekarskih stručnjaka“ (https://hmu.hr/wp-content/uploads/2024/11/Mljek\narski-simpozij_zbornik-sazetaka-book-of-abstract\ns_2024a.pdf) i to upravo pod pokroviteljstvom Ministarstva poljoprivrede, šumarstva i ribarstva zbog čega smo još više iznenađeni da nismo prepoznati kao prihvatljiv korisnik u nacrtu ovog Programa. UZ MPRŠ pokroviteljstvo nam redovito daju i Ministarstvo znanosti, obrazovanja i mladih Republike Hrvatske te međunarodna institucija „The European Federation of Food Scinece & Technology“.\nMeđunarodni znanstveni skup kojeg organizira HMU sa svojim ciljevima uklapa se i u opće ciljeve koji su istaknuti u nacrtu ovog Programa – naime, radovi (usmena izlaganja/poster sekcija) koji se prezentiraju na skupu su iz područja proizvodnje i prerade mlijeka te proizvodnje mliječnih proizvoda, sigurnosti i kvalitete hrane (mlijeka i mliječnih proizvoda), veterinarstva itd…\nZnanstveni odbor međunarodnog znanstvenog skupa kojeg organizira HMU je također međunarodnog karaktera, sastavljen od istaknutih znanstvenika iz područja proizvodnje i prerade mlijeka iz hrvatskih znanstvenih institucija te inozemnih znanstvenika iz navedenog područja.\nDržimo da je ovaj znanstveni skup od iznimne važnosti i za sektor mljekarstva u Republici Hrvatskoj, koji se često u dokumentima Ministarstva poljoprivrede, šumarstva i ribarstva navodi kao jedan od strateških sektora kojeg treba pomagati kroz različite mjere i programe.","Djelomično prihvaćen","U točci 6. „Korisnici potpore“ u drugom paragrafu kao prihvatljivi korisnici za aktivnosti iz podtočke a), točke 5 nacrta ovog Programa dodaje se „znanstveno-stručne udruge“"]
[2,"JOSIP HARAMIJA","NACRT PROGRAMA POTPORA ZA ORGANIZACIJU SKUPOVA O POLJOPRIVREDI, RIBARSTVU, ŠUMARSTVU, VETERINARSTVU I ZAŠTITI BILJA ZA RAZDOBLJE OD 2025. DO 2027. GODINE,\n6. KORISNICI POTPORE","Korisnici potpore. Dodati kod teksta: Za aktivnosti iz podtočke a) točke 5. ovoga Programa prihvatljivi korisnici SAVEZI UDRUGA.","Nije prihvaćen","Ne prihvaća se. MPŠR priprema Javni natječaj za financiranje programa i projekata udruga koje promiču poljoprivredu, održivi razvoj i vrijednost ruralnog prostora Republike Hrvatske za 2025. godinu u sklopu kojeg će savezi udruga biti prihvatljivi korisnici."]
[3,"HRVATSKA GOSPODARSKA KOMORA","NACRT PROGRAMA POTPORA ZA ORGANIZACIJU SKUPOVA O POLJOPRIVREDI, RIBARSTVU, ŠUMARSTVU, VETERINARSTVU I ZAŠTITI BILJA ZA RAZDOBLJE OD 2025. DO 2027. GODINE,\n8. BROJ ZAHTJEVA PO KORISNIKU, VISINA I INTENZITET POTPORE","Predlažemo propisati da najviša ukupna godišnja potpora po korisniku može iznositi 25.000,00 eura\nObrazloženje: \nS obzirom na visinu potpore definiranu u točki 8. Programa, najviša ukupna godišnja potpora po korisniku od 20.000,00 eura može se odnositi primjerice na organizaciju samo jednog međunarodnog znanstvenog skupa te smo mišljenja kao je godišnju potporu po korisniku koji organizira događanja iz ovog Programa potrebno povećati na barem 25.000,00 eura.","Nije prihvaćen","Uzimajući u obzir veliki interes i ograničena ukupna sredstva, smatramo da je predviđena najviša ukupna potpora po korisniku adekvatna za poticanje organizacije različitih skupova o temama iz Programa."]
[4,"HRVATSKA GOSPODARSKA KOMORA","NACRT PROGRAMA POTPORA ZA ORGANIZACIJU SKUPOVA O POLJOPRIVREDI, RIBARSTVU, ŠUMARSTVU, VETERINARSTVU I ZAŠTITI BILJA ZA RAZDOBLJE OD 2025. DO 2027. GODINE,\n8. BROJ ZAHTJEVA PO KORISNIKU, VISINA I INTENZITET POTPORE","Predlažemo propisati da korisnik može ostvariti pravo na potporu najviše za tri skupa godišnje. \nObrazloženje: \nS obzirom da stručna udruženja (komore) kao prihvatljivi korisnici potpore po ovom Programu, u svom djelovanju pokrivaju širok spektar djelatnosti te da se tijekom godine organiziraju kako opći skupovi npr. Konferencija o sigurnosti i kvaliteti hrane tako i specijalizirana događanja npr. konferencija o mesnoj industriji, stručni skup o šumarstvu i sl. te da organizacija ovakvih događanja zahtjeva znatan angažman financijskih sredstava, predlaže se korisnicima omogućiti pravo na potporu za barem tri skupa godišnje.","Nije prihvaćen","Budući je interes i broj potencijalnih korisnika velik, naročito za gospodarske i lokalno-tradicijske manifestacije, cilj nam je obuhvatiti što veći broj različitih krajnjih korisnika, naročito JLS-a s područja Republike Hrvatske."]